stanford-oval/wikipedia huggingface dataset:
מה שלומך יקירי
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  ישראל | מדיה פורסט ישראל | 9 |  |
|  ישראל | רדיו אמצע הדרך | 9 |  |
|  ישראל | רשת ג' | 16 |  |
|  ישראל | רדיו לב המדינה | 10 |  |
מיקייל קייזר

| --- | --- |

קייזר בשנת 2019
 לידה:  26 בנובמבר 1991 (בן 32) ויקטוריה, טקסס, ארצות הברית
 עמדה:  פאוור פורוורד, סנטר
 גובה:  2.08
 מכללה:  אוניברסיטת לואיזיאנה טק
 דראפט:  לא נבחר, 2015
 קבוצות כשחקן
 2015–2016   2016–2017   2017   2017–2018   2018–2019   2019–2020   2020–2021   2021–2022   2022–2023  2023–2024   2024   2024–:  ראפטורס 905   סולט לייק סיטי סטארס   פאראלימני   קימיס   אריס סלוניקי   לייקלנד מג'יק   ואף ריגה   הפועל חולון   בילבאו באסקט   סמסונספור   קינג שצ'צ'ין   הפועל חולון
 הישגים כשחקן
 אליפות לטביה (2021)   אליפות ישראל (2022)   החמישייה השנייה בליגת האלופות (2021)
מיקייל קייזר (באנגלית: Michale Kyser; נולד ב-26 בנובמבר 1991) הוא כדורסלן אמריקאי המשחק בעמדות הפאוור פורוורד והסנטר בהפועל חולון.
קריירה

קייזר החל את דרכו כששיחק כדורסל בתיכון לנקסטר שבלנקסטר, טקסס. לאחר מכן הוא עבר לאקדמיית כריסטיאן לייף סנטר בהמבל, טקסס.
בשנת 2011 התחייב קייזר לאוניברסיטת לואיזיאנה טק. בעונתו האחרונה הוא הוביל את המכללה לרבע גמר טורניר ההזמנה הלאומי, שם הפסידו לאוניברסיטת טמפל. הוא עזר למכללה לזכות באליפות בשנים 2013, 2014 ו-2015. בעונת 2014/2015, הוא הפך לחוסם המצטיין בכל הזמנים של לואיזיאנה טק.
בשנת 2015, לאחר שלא נבחר בדראפט ה-NBA, החל לשחק בטורונטו ראפטורס במהלך ליגת הקיץ של ה-NBA. הוא שותף בארבעה משחקים, בהם העמיד 3.5 נקודות ו-4.0 ריבאונדים ב-14.6 דקות בממוצע למשחק. ב-23 ביולי 2015, הוא חתם בראפטורס, אך ב-24 באוקטובר הוא שוחרר מהקבוצה לאחר ששותף במשחק קדם עונה אחד. ב-31 באוקטובר הוא חתם בקבוצת הבת של הראפטורס מליגת הפיתוח של ה-NBA, ראפטורס 905.
ב-30 באוגוסט 2016 חתם בתדמון זוק מהליגה הלבנונית, אך הוא עזב את הקבוצה לפני שרשם בה הופעה. ב-25 בנובמבר הוא חתם בסולט לייק סיטי סטארס. למחרת הוא ערך את הופעת הבכורה שלו בקבוצה במהלך ההפסד 84–117 לטקסס לג'נדס, כשהוא רושם 8 נקודות, 2 ריבאונדים ואסיסט ב-15 דקות. ב-3 במרץ 2017, שוחרר קייזר מהקבוצה.
ב-23 בספטמבר 2017 חתם בפאראלימני מהליגה הקפריסאית, שם העמיד בממוצע 15 נקודות, 14 ריבאונדים ו-3 חסימות למשחק. ב-29 בנובמבר 2017 הוא עזב את פאראלימני על מנת להצטרף לקימיס מהליגה היוונית. במהלך העונה הוא הוביל את הליגה בחסימות עם 1.9 חסימות למשחק. בעונת 2018/2019 שיחק באריס סלוניקי.
ב-26 באוקטובר 2019 חתם בלייקלנד מג'יק. בקבוצה העמיד קייזר ממוצעים של 9.0 נקודות ו-5.8 ריבאונדים ב-26.2 דקות למשחק, לפני שב-10 במרץ 2020 הוא שוחרר מהקבוצה. ב-31 ביולי הוא חתם בואף ריגה מהליגה הלטבית. הוא העמיד בקבוצה ממוצעים של 10.5 נקודות ו-7.9 ריבאונדים למשחק.
ב-15 ביולי 2021 חתם בהפועל חולון מהליגה הישראלית.
הערות שוליים

↑  רכש ראשון להפועל חולון: מייקל קייזר, באתר מנהלת ליגת העל בכדורסל, ‏15 ביולי 2021
מוניקה פדרסן

| --- | --- |
אין תמונה חופשית
 לידה:  21 בדצמבר 1978 (בת 45) דנמרק דנמרק
 מוקד פעילות:  דנמרק דנמרק נורווגיה נורווגיה
 תקופת הפעילות:  מ-1993
 עיסוק:  זמרת, ציירת
 זרם:  מטאל
 סוגה:  מטאל גותי
 סוג קול:  מצו סופרן
 כלי נגינה:  זמרת
 חברת תקליטים:  ניוקליר בלאסט 
 חלק מההרכבים המוזיקליים:  Anachorete, Black Lodge, Sinphonia, Sirenia, The World State
 
מוניקה פדרסן (Monika Pedersen, נולדה ב-21 בדצמבר 1978) היא זמרת מטאל גותי מדנמרק. קולה הוא מצו סופרן. היא ידועה בעיקר כזמרת של להקת Sinphonia וכזמרת של להקת המטאל הגותי של מורטן ולנד "סירניה" בשנים 2006–2007. בנוסף למוזיקה פדרסן היא גם ציירת.
להקות ודיסקוגרפיה

Anachorete - זמרת, בשנים 1993–?
Black Lodge – זמרת, בשנים 1993–1995
1993	Black Lodge (Demo)
1995	Covet
Sinphonia – זמרת, בשנים 1998–?
1999	Sinphonia (Demo)
2000	When the Tide Breaks
2002	The Divine Disharmony
2005	Silence (EP)
Sirenia – זמרת, בשנים 2006–2007
2007	My Mind's Eye (Single)
2007	Nine Destinies and a Downfall
2007	Hi Five: Female Fronted Metal (Split)
The World State – זמרת, בשנים 2012–2014
בנוסף השתתפה כזמרת אורחת במספר אלבומים אחרים.
מועדון הספורט האוניברסיטאי פראג

מועדון הספורט האוניברסיטאי פראג (בצ'כית: Univerzitní sportovní klub Praha או בקיצור USK Praha; נודע בעבר בשם סלביה פראג) היא קבוצת כדורסל צ'כית מהעיר פראג, המשחקת בליגת העל הצ'כית בכדורסל. ומעולם לא ירדה לליגה השנייה.
הקבוצה הוקמה בשנת 1953 ושיחקה בליגה הצ'כוסלובקית, בה זכתה ב-13 אליפויות. לאחר מלחמת המקף, הייתה בין מקימי ליגת הכדורסל הצ'כית.
הקבוצה הגיעה בעונת 1965/66 עד לגמר גביע אירופה לאלופות והפסידה לקבוצת זימנטל מילאנו 77-72.
בעונת 1967/68 הגיעה לגמר גביע המחזיקות והפסידה לקבוצה א.א.ק. אתונה 89-82, במשחק שלפי הדיווח נכחו בו כ-80 אלף צופים.
שנה לאחר מכן, הגיעה הקבוצה שוב לגמר גביע המחזיקות והפעם ניצחה את קבוצת דינמו טביליסי 74-80.
בעונות 1994/95 (הודחה על ידי טרודט ולס), 1995/96 (הודחה על ידי פורטיטודו בולוניה), 1996/97, שיחקה הקבוצה בגביע קוראץ'. ובעונת 2000/01 השתתפה בליגה הצפון אירופית (שנקראה לאחר מכן הליגה הבלטית).
בעונות 1999/00, 2000/01 זכתה הקבוצה בשתי אליפויות צ'כיה רצופות.
תארים

הליגה הצ'כית :
אליפות (2): 1999/00, 2000/01
גמר: 1998/99
הגביע הצ'כי :
גמר: 2000/01
הליגה הצ'כוסלובקית :
אליפות (13): 1958, 1965, 1966, 1969, 1970, 1971, 1972, 1974, 1981, 1982, 1991, 1992, 1993.
גביע אירופה לאלופות :
מקום שני: 1966
גביע המחזיקות:
זכייה (1): 1968/69
גמר:1967/68
שחקני עבר בולטים

צ'כיה יירי זידק
צ'כיה אונדריי בלבין
ארצות הברית לוציוס ואגנר
צ'כיה פאבל בסקה
צ'כיה ראדק בנייר
מועדון הקהילה היוונית

| --- | --- |

הכניסה למבנה המועדון ושביל הגישה אליו
 מידע כללי
 סוג:  מבנן 
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–1902
 תאריך פתיחה רשמי:  1902 
 קואורדינטות:  31°45′45″N 35°13′01″E﻿ / ﻿31.762555555556°N 35.216805555556°E﻿ / 31.762555555556; 35.216805555556
  (למפת ירושלים מוגדלת) מועדון הקהילה היוונית(למפת ירושלים רגילה) מועדון הקהילה היוונית(למפת הרי ירושלים רגילה) מועדון הקהילה היוונית(למפת הרי ירושלים מוגדלת) מועדון הקהילה היוונית
 
מבנה המכולת, בפינת הרחובות יהושע בן-נון ויואב
מועדון הקהילה היוונית הוא מתחם במושבה היוונית בירושלים, בין הרחובות יהושע בן-נון, אבנר, יהושפט ויואב, הכולל מספר מבנים שהוקמו כמבני ציבור לטובת הקהילה היוונית שהתגוררה באותה העת בשכונה.
היסטוריה

המתחם נבנה בשנת 1902, והוא כולל חמישה מבנים בני קומה אחת, להם גגות רעפים. במרכז המתחם מבנה המועדון, ובו אולם מרכזי ובו במה. באולם מונצחים אישים שונים מהקהילה, בהם הארכימנדריט אפתימיוס, שייסד את המושבה, וכן שניים מבני המושבה שנפלו בעת ששירתו בחיל הים היווני במהלך מלחמת העולם השנייה. המועדון עדיין משמש את הקהילה היוונית הקטנה שנותרה בירושלים, ונערכות בו פעילויות שונות בחסות ממשלת יוון.
ארבעת המבנים הנוספים מצויים בכל אחת מארבע פינות המתחם. בפינה הדרומית, בפינת הרחובות יהושע בן-נון ואבנר, הוקם ב-1937 הגדול מביניהם, ששימש כבית מגורים שההכנסות מהשכרתו נועדו לשם מימון פעילות המועדון. בבית מתגוררת גם כיום משפחה יוונית. בפינה המערבית, פינת הרחובות אבנר ויהושפט, מבנה ששימש כגן ילדים. בפינה הצפונית, פינת הרחובות יהושפט ויואב, מבנה ששימש כחדר התעמלות לילדים. המבנה האחרון, בפינה המזרחית, פינת הרחובות יואב ויהושע בן-נון, שימש כמכולת. על רוב השטח הפתוח שבין המבנים ניטעה צמחייה. הרחבה שבין חדר ההתעמלות לבין המכולת שימשה כרחבת ריקודים, והיא כוללת גזיבו ששימש את התזמורת.
לקריאה נוספת

דוד קרויאנקר, טלביה, קטמון והמושבה היוונית (2002), עמ' 298-296. ערך זה הוא קצרמר בנושא ירושלים ובנושא אדריכלות. אתם מוזמנים לתרום לוויקיפדיה ולהרחיב אותו.
מוגנס ולדייק

| --- | --- |
אין תמונה חופשית
 לידה:  5 ביולי 1897 קופנהגן, דנמרק 
 פטירה:  20 באוקטובר 1988 (בגיל 91) קופנהגן, דנמרק 
 מקום קבורה:  בית הקברות הולמן 
 מוקד פעילות:  ממלכת דנמרק 
 מקום לימודים:  Royal Danish Academy of Music 
 כלי נגינה:  עוגב
 פרסים והוקרה:  פרס לאוני סונינג למוזיקה (1976)  מסדר ואסה 
 פרופיל ב-IMDb
 
מוֹגֶנְס וֶלְדַיְיק (בדנית: Mogens Wöldike ‏ 5 ביולי 1897 - 20 באוקטובר 1988) היה מנצח תזמורת ומקהלה, נגן עוגב וחוקר, שנודע בפרשנותו למוזיקת בארוק ולמוזיקה מן התקופה הקלאסית. חתנו היה חוקר היידן ינס פטר לרסן.
ולדייק נולד בקופנהגן. הוא למד אצל קרל נילסן ותומאס לאוב וסיים את לימודיו באוניברסיטת קופנהגן בשנת 1920. הוא היה נגן עוגב בכנסיית מרין בשנת 1924 ובכנסייה של ארמון כריסטיאנסבורג משנת 1931; בשנים 1959 עד 1972 היה נגן עוגב בקתדרלה של קופנהגן.
אחרי מלחמת העולם השנייה ניצח על תזמורת רדיו שוודיה ובין 1950 ל-1967 עבד בקביעות עם התזמורת הסימפונית הלאומית של דנמרק.
ולדייק חיבר קבצים של כוראלים לעוגב, שיצאו לאור בשנים 1943, 1960 ו-1972. הוא ייסד את מקהלת הנערים של קופנהגן.
ולדייק הוא חתן פרס לאוני סונינג למוזיקה לשנת 1976, פרס המוזיקה היוקרתי ביותר בדנמרק.
רשימת הקלטות חלקית

יצירות מופת במוזיקה לפני 1750: אגודת היידן, LP HSE 9039
האורטוריה שאול של הנדל
מתאוס פסיון של באך
מיסה בעתות מלחמה (Missa in tempore belli) של יוזף היידן
כמה מן הסימפוניות של יוזף היידן
קונצ'רטי ויצירות מקהלתיות של קרל נילסן
מועדון הפלקה

הפלקה היה מועדון זמר ים-תיכוני ששכן ברחוב שונצינו 4 בתל אביב, ישראל. במועדון הופיעו והתפרסמו זמרים רבים בישראל בהם זוהר ארגוב בשלהי הקריירה, חיים משה, מרגלית צנעני, אייל גולן בראשית דרכו, שלומי שבת ושרית חדד. המקום כונה גם "צוותא של המוזיקה המזרחית", ושמו הפך לשם נרדף למועדון למוזיקה מזרחית.
היסטוריה

בראשיתו נקרא המועדון "טיפאני", וניהל אותו העבריין עמוס מסיקה, שנרצח בשנת 1982, יחד עם אחיו משה בשכונת התקווה. לאחר מותו, רכש את המקום יעקב אלפרון ושיפץ אותו מהיסוד. אלפרון גם נתן למקום את השם פלקה על שם רובע הטברנות באתונה ובתחילה העלה בו ערבי בינגו והופעות של זמרים מתחילים. בסוף שנות ה-80 נמכרו חלק מהזכויות במועדון לשותפים נוספים בהם יוסי סעדון שניהל את מסעדת "פרגיות" ששכנה בסמוך וגם בעלי מועדון הזמר המזרחי "הרמוניה". בעקבות כניסתם, החליטו על מתן דגש להופעות מוזיקליות אך רק של אמנים מנוסים שכבר הופיעו והוציאו מספר תקליטים.
בשנות השמונים לאחר פרישה מכדורגל, הצטרף יוסי שטרוזמן (אביה של השדרנית שלמור שטרוזמן) כמנהל האומנותי אל המועדון בדרום תל אביב, שהיה הבמה המרכזית לזמר הים תיכוני בשנות ה-80 וה-90. שטרוזמן ניהל את המועדון אומנותית במשך יותר משני עשורים. במועדון הופיעו הזמרים עופר לוי, שרית חדד, אייל גולן וישי לוי, בזמנים שלא התירו להם הופעות באולמות או שידורים ברדיו. זו הייתה הבמה המרכזית, אם לא היחידה שבה הופיעו גדולי הזמרים המזרחיים באותה תקופה בישראל ובה חלקם אף החלו את דרכם בעולם המוזיקה. תכולת המועדון הייתה כ-300 איש אך הצטופפו בהופעות כמעט 500 אנשים עד גבול הבמה. בשל הקרבה למשפחת הפשע אלפרון, גם עבריינים התארחו וצפו בהופעות מידי ערב.
בשנת 1984, יצא לאור הסרט כאסח שהציג את תופעת הזמר המזרחי ובו הופיעו מספר סצנות שצולמו במועדון ובהם חיים משה, זוהר ארגוב, חופני כהן, דקלון ומשה גיאת.
פעילות המועדון דעכה במהלך השנים בין השאר בעקבות פתיחת מועדונים ובארים אחרים, הירצחו של יעקב אלפרון וכניסה לקשיים כלכליים.
בשנת 2011, המועדון חזר לפעילות מחודשת כשנפתח תחת ניהולו של שלום דדוש כאשר הנכס עדיין היה בבעלות משפחת אלפרון. הפתיחה לוותה במסיבת השקה חגיגית אליה הוזמנו כוכבי הזמר הים-תיכוני בהם ישי לוי, זהבה בן, ליאור פרחי ורון שובל.
בשנת 2016, נעצרו עומר, בנו של אלפרון, וחשודים נוספים בחשד שהקימו במקום חממת גידול שתילי מריחואנה לא חוקית. עומר שוחרר לאחר ימי מעצר בודדים.
בעקבות הצלחת המועדון המקורי בתל אביב, נפתחו מועדונים דומים בשם זה בחיפה ובאר שבע.
הערות שוליים

↑  לי אברמוביץ`, ‏מנהל הפלקה: "אייל גולן ודודו אהרון אכזבו אותי", באתר ‏מאקו‏, 26 בנובמבר 2011
↑  שכונת פלאקה באתונה Plaka Athens, בפורטל התיירות "ATHENS"
↑  יוסי הימן, אלפרון יסדר לך, ⁨⁨חדשות⁩, 12 אפריל 1987⁩
↑  רן בוקר, יוסי שטרוזמן, מנהל מועדון הפלקה המיתולוגי, הלך לעולמו בגיל 66, באתר ynet, 1 באוקטובר 2023
↑  מערכת תכניות קשת, ‏"יש פה איזה מישהו בשם אייל גולן עם פיאט 83', להכניס אותו?", באתר ‏מאקו‏, 23 באפריל 2016
↑  "רק אצלנו הוא היה כוכב": המורשת שהשאיר שטרוזמן ומועדון הפלקה, באתר חדשות 13, 2 באוקטובר 2023
↑  אמיר זוהר, הפלקה של האלפרונים הפכה לחממת קנאביס - פוסטה, באתר פוסטה, ‏9 ביולי 2016
↑  אבי אשכנזי‏, החשוד שניהל מעבדת סמים במועדון לילה - בנו של יעקב אלפרון, באתר וואלה, 10 ביולי 2016
↑  שמעון איפרגן, ‏לאן נעלמו הילדים של ראש ארגון הפשע יעקב אלפרון?, באתר ‏מאקו‏, 9 בדצמבר 2022
מהלך חופשי ממוצע

מהלך תנועת חלקיק
בפיזיקה ובייחוד בתאוריה הקינטית ובפיזיקת מצב מוצק מהלך חופשי ממוצע של חלקיק (אטום, מולקולה, פוטון, פונון) הוא המרחק הממוצע שהחלקיק עובר בין התנגשויות עם חלקיקים אחרים. חישובי מוליכות קוונטית למשל במוליכים למחצה ובננואלקטרוניקה מתבססים על מושג יסודי זה.
הפיתוח המתמטי

נניח כי קרן חלקיקים נורית דרך מטרות (צבועות באדום באיור) וננתח ריבוע בעל צלע L ועובי אינפיניטסימלי dx.
הנוסחה לחישוב הגודל של המהלך החופשי הממוצע תלויה במאפייני המערכת בה נמצא החלקיק. עבור חלקיק עם מהירות גבוהה ביחס לאוסף של חלקיקים זהים בעלי מיקום אקראי, מתקיים הקשר הבא:
כאשר  \ell  הוא המהלך החופשי הממוצע, n הוא מספר החלקיקים ליחידת נפח (צפיפות) ו-σ הוא חתך הפעולה האפקטיבי להתנגשות. אם, מצד שני, המהירויות של החלקיקים הזהים הן בעלות התפלגות מקסוול של מהירויות, אזי הקשר הבא הוא התקף:
חתך פעולה של חלקיק הוא ה"שטח" האפקטיבי של המטרה בה החלקיק יכול להתנגש. שטח הבלוק הוא  L^{2}. מספר המטרות הטיפוסי בבלוק הוא צפיפות המטרות n כפול נפח הבלוק  L^{2}dx. ההסתברות שחלקיק יעצר בבלוק שווה לשטח הכולל של המטרות חלקי השטח הכולל של הבלוק.
כאשר  \sigma  הוא השטח (או ליתר דיוק "חתך הפיזור" של החלקיקים).
הירידה בעוצמת קרן החלקיקים שווה לשטף הנכנס כפול ההסתברות שחלקיק יעצר בתוך הבלוק.
זוהי משוואה דיפרנציאלית רגילה:
שפתרונה הוא  I=I_{0}e^{-x/\ell },
כאשר  x הוא המרחק שטייל החלקיק המוקרן דרך הבלוק ו  I_{0} הוא שטף החלקיקים ההתחלתי, לפני הפגיעה בבלוק.
\ell  נקרא מהלך חופשי ממוצע כי הוא שווה למרחק הממוצע שמטייל החלקיק לפני שהוא נעצר בבלוק.
ההסתברות שהחלקיק יבלע בין x ל x+dx היא:
והתוצאה לפי ההגדרת ההסתברות מקיימת את הנוסחא:
ערכים אופייניים

בטבלה הבאה מובאים ערכים אופייניים עבור לחצים שונים.
| תחום הריק | לחץ ב-hPa | מולקולות / cm3 | מהלך חופשי ממוצע |
| --- | --- | --- | --- |
| ריק נמוך | 300..1 | 1019..1016 | 0.1..100 μm |
| ריק בינוני | 1..10-3 | 1016..1013 | 0.1..100 mm |
| ריק גבוה | 10-3..10-7 | 1013..109 | 10 cm..1 km |
| ריק מאוד גבוה | 10-7..10-12 | 109..104 | 1 km..105 km |
| ריק מאוד מאוד גבוה | <10-12 | <104 | >105 km |
דוגמאות ושימושים

יישום קלאסי של מהלך חופשי ממוצע הוא הערכת גודלם של אטומים או מולקולות.
יישום חשוב נוסף הוא הערכת ההתנגדות של חומר באמצעות המהלך החופשי הממוצע של האלקטרונים בו.
לדוגמה, עבור גל קול המתפשט בחלל סגור, המהלך החופשי הממוצע הוא המרחק הממוצע אותו עובר הגל בין החזרות סמוכות מקירות החלל.
ראו גם

ריק
איור: צבר מטרות בעובי dx
מהלך חופשי ממוצע לפוטון
מוניקה סמית'

| --- | --- |

 לידה:  9 באפריל 1989 (בת 35) פולנדם, הולנד 
 שם לידה:  Margaret Gertrude Mary Smit
 מוקד פעילות:  ממלכת ארצות השפלה 
 www.moniquesmit.nl
 פרופיל ב-IMDb
 
מוניקה סמית' (בהולנדית: Monique Smit; נולדה ב-9 באפריל 1989) היא זמרת הולנדית ומנחה תוכניות טלוויזיה.
ביוגרפיה

מוניקה סמית' נולדה בפולנדם, לאחר סיום התיכון היא למדה בקולג' המקומי. היא לראשונה הופיע בטלוויזיה כמשתתפת בתוכנית ריאליטי שהייתה בהנחיית אחיה. בהמשך היא הייתה מנחה של מספר תוכניות ילדים.
הסינגל הראשון שלה יצא בשנת 2007 והגיע ל"טופ 5" בהולנד. בהמשך היא הוציאה עוד מספר אלבומים. בשנת 2013 היא שיתפה את טים דוווסמה באלבום שלה. אלבום שמוניקה סמית' הוציאה בשנת 2014 זכה לדרגת פלטינה בהולנד.
מיקיטה בורדה

מיקיטה ולריוביץ' בורדה (באוקראינית: Микита Валерійович Бурда; נולד ב-24 במרץ 1995) הוא כדורגלן אוקראיני המשחק בעמדת הבלם בקולוס ובנבחרת אוקראינה.
קריירת מועדונים

בורדה נולד בינקייבו, מחוז דונצק והחל לשחק בקבוצה מקומית במחוז קייב. בגיל 16, הוא עבר למועדון הכדורגל דינמו קייב, שבו שיחק בקבוצות הנוער והמילואים של המועדון.
ב-23 באוגוסט 2014, בורדה ערך את הופעת הבכורה שלו בקבוצה הבוגרת של המועדון ואף זכה לפתוח בהרכב ושיחק 90 דקות בניצחון 1–3 על זירקה קרופיבניצקי במסגרת הגביע האוקראיני. החל מעונת 19–2018, הוא הפך לשחקן הרכב קבוע, כשבאותה העונה הוא שותף ב-43 משחקים בכל המסגרות. בתחילת שנת 2023 הושאל לקבוצת זוריה לוהנסק
קריירה בינלאומית

ב-31 במאי 2018, בורדה ערך את הופעת הבכורה שלו במדים הלאומיים של נבחרת אוקראינה במסגרת משחק ידידות מול נבחרת מרוקו, שהתקיים בסטאד דה ז'נב בשווייץ והסתיים בתוצאת תיקו אפס.
תארים > קבוצתיים

ליגת העל האוקראינית (3):2014/2015, 2015/2016, 2020/2021
הגביע האוקראיני (3): 2014/15, 2019/20, 2020/21
הסופר קאפ האוקראיני (4):2016, 2018, 2019, 2020
מוניקה נורקוויסט

| --- | --- |

 לידה:  3 בפברואר 1941 סטוקהולם, שוודיה 
 פטירה:  24 ביוני 2017 (בגיל 76) 
 מדינה:  שוודיה שוודיה
 תקופת הפעילות:  1960–1996 (כ־36 שנים)
 בן או בת זוג:  יראן גראפמן 
 צאצאים:  Emil Graffman 
 פרופיל ב-IMDb
 
מוניקה נורקוויסט (בשוודית: Monica Nordquist; ‏3 בפברואר 1941 – 24 ביוני 2017) היא שחקנית שוודית.
ביוגרפיה

נורקוויסט נולדה בסטוקהולם, ואומצה על ידי בן זוגה של אמה.
ב-1958 השתתפה בתחרות מיס שוודיה וזכתה במקום השני. היא התמודדה בתחרות מיס אירופה 1959 כנציגה השוודית.
מ-1963 ועד 1966 למדה באקדמיה למשחק בגטבורג (Högskolan för scen och musik).
ב-1968 שיחקה בתפקיד הראשי בסרט "Carmilla" אודות בחורה המפתה את אביה החורג. ב-1972 שיחקה בסרט המבוסס על המחזה "תופים בלילה".
ב-1973 דיבבה את העלמה מריאן בדיבוב השוודי של "רובין הוד". באותה שנה התפרסמה כששיחקה בסדרה "Den vita stenen" ("האבן הלבנה"), המבוססת על ספר ילדים שוודי ובוים על ידי בעלה גורן גראפמן.
ב-1979 שיחקה בסרט "Du är inte klok, Madicken", המבוסס על ספר מאת אסטריד לינדגרן. ב-1980 שיחקה בסרט ההמשך שלו "Madicken på Junibacken". ב-1980 גילמה אשת שגריר בסרט "Hyenan ler faktiskt inte...". ב-1982 שיחקה בסרט הנורווגי "Engler i sneen". ב-1983 גילמה רוזנת בסרט "Från Mörkhult till Snällebo".
ב-1986 דיבבה את אמא של במבי בדיבוב השוודי המחודש של "במבי".
היא הופיעה במספר מחזות בתיאטרון, ובהם "עלייתה ונפילתה של העיר מהגוני" ו"שונא הבריות".
היא נפטרה ב-24 ביוני 2017.
מועדון הספר הדב

| --- | --- |

 סוגה:  ילדים
 יוצרים:  מרטין ביינטון
 מדבבים:  ג'ייקוב סולי, האטי קרנגטן, ניסאי איסן, מילו טוריאל מקגיבון
 מדבבים בעברית:  שיר כהן, יובל קלו, לורן סביר, אליענה מגון, ענת ניב, גלעד קלטר
 ארץ מקור:  קנדה קנדה הרפובליקה העממית של סין סין ניו זילנד ניו זילנד
 שפות:  אנגלית, סינית
 מספר עונות:  1
 מספר פרקים:  52
 הפקה
 אורך פרק:  12 דקות
 שידור
 רשת שידור:  TVO
 רשת שידור בישראל:  ערוץ הופ!
 תקופת שידור מקורית:  2020–הווה
 תקופת שידור בישראל:  2021
מועדון הספר הדוב (באנגלית: Book Hungry Bears, "דובים רעבים לספרים") היא סדרת טלוויזיה מונפשת קנדית-סינית-ניו זילנדית לילדים שנוצרה על ידי מרטין ביינטון. בניו זילנד הסדרה שודרה ב-TVO בשנת 2020. בישראל הסדרה שודרה בשנת 2021 בערוץ הופ!.
עלילה

העלילה עוקבת אחרי חבורה של ארבעה דובים שבכל פרק הם עוקבים אחר ספרים מעופפים וקוראים סיפור. במהלך כל פרק או בתחילתו הם שרים את שיר חיפוש הספרים.
דמויות

בומר (Boomer): דוב גריזלי חום לבוש במעיל אדום, מנהיג החבורה.
מלודי (Melody): דובת פנדה לבנה לבושה במעיל כתום, אוהבת חיות.
קריסטל (Crystal): דובת קוטב לבנה לבושה במעיל כחול, אוהבת קרח ושלג.
סקאוט (Scout): קואלה אפורה לבושה במעיל סגול, הקטנה בחבורה.
מדבבים

| שם הדמות | מדבב/ת באנלית | מדבב/ת בעברית |
| --- | --- | --- |
| בומר | ג'ייקוב סולי | שיר כהן |
| מלודי | האטי קרנגטן | יובל קלו |
| קריסטל | ניסאי איסן | לורן סביר |
| סקאוט | מילו טוריאל מקגיבון | אליענה מגון |
מונגוליה הפרה-אימפריאלית

התקופה הפרה-אימפריאלית במונגוליה היא התקופה המקדימה את ייסודה של האימפריה המונגולית בשנת 1206. במהלך תקופה זו נשלט חבל הארץ המונגולי על ידי שבטי נוודים ובחלקו על ידי שושלות סין השונות.
מקור המונגולים

ממצאים ארכאולוגים מראים כי ההתיישבות בדרום מדבר גובי החלה בתקופת האבן, לפני כ-100,000–200,000 שנים. תקופת הברונזה החלה באזור מונגוליה באלף הראשון לפני הספירה. במאה השלישית לפני הספירה, עם תחילתה של תקופת הברזל, החלו השבטים המונגולים להתאגד, ולאיים על סין. מקורותיהם של מתיישבים מודרניים יותר מצויים בשבטי נוודים וציידים ממרכז אסיה, שהתיישבו בחבל ארץ הנפרש מחצי האי הקוריאני ועד לקזחסטן של ימינו. בתקופה זו אירעו הגירות רבות ומסעי כיבוש - לדרום מזרח (סין), דרום מערב (איראן, הודו ואוזבקיסטן של ימינו) ועד לסקיתיה ואירופה. כתוצאה מכך, במאה השמינית לפנה"ס היו מרבית תושבי האזור נוודים דוברי שפות הודו אירופיות.
שבטי השיאונגנו והיואצ'י

שבטי השיאונגנו, המזוהים כיום עם המונגולים, ניסו לכבוש את סין במאה ה-3 לפנה"ס דרך נהר החואנג חא (הנהר הצהוב). הצבא הסיני, בראשות הקיסר וו בן שושלת האן, הביס את השיאונגנו והגלה אותם אל מעבר למדבר גובי, ובכך סיפח לסין את שטחיהם ואת הקשר עם דרך המשי. בעקבות תבוסתם, איבדו השיאונגנו עניין בכיבוש סין ופנו למלחמה בשבטי היואצ'י, שבטים נודדים דוברי הודו-אירופית שחיו בהרי האלטאי. ניצחונם של השיאונגנו בתחילת המאה ה-2 לפנה"ס הוביל להגלייתם של היואצ'י דרום מערבה, אל עבר הודו ואיראן של ימינו.
השיאונגנו חזרו לניסיונות כיבוש סין בשנת 200 לפנה"ס, והצליחו להשתלט על סין מצפון לחואנג חא באמצע המאה ה-2 לפנה"ס. איום מחודש זה גרם לסינים לשדרג את יחידות הצבא שלהם - בעיקר את חיל הפרשים - ולערוך תוכנית מתקפה וכיבוש של מונגוליה. בשנת 121 לפנה"ס הדפו הסינים את השיואנגנו אל מעבר לחומה הסינית ומדבר גובי, אל תוך מרכז מונגוליה. בעקבות ניצחון זה, הרחיבו הסינים את שליטתם על חצי האי הקוריאני, מרכז אסיה וחבל הארץ הידוע כיום כמנצ'וריה.
השיאונגנו חזרו להפנות את תשומת לבם לכיבושים ממערב, וניסו להשתלט על עמק אוקסוס ב-73 לפנה"ס, שם שכנו צאצאי היואצ'י. לרוע מזלם, ערכו היואצ'י והסינים ברית ביניהם לנוכח האיום, והביסו את השיואנגנו ב-44 לפנה"ס. לבסוף, עם עלייתה המחודשת של שושלת האן והתפשטותן של הטריטוריות הסיניות, נהדפו השיואנגנו צפונה אל הרי האלטאי.
שבטי הדונגהו, הטובה וז'ואו-ז'אן

לאחר הגלייתם של השיאונגנו בשנת 48 לספירה, תפסו את מקומם שבטי ההשיינביי, שהיוו שלוחה צפונית של שבטי הדונגהו. הדונגהו היו בין השבטים הראשונים שנכבשו על ידי השיאונגנו, ועם החלשותם של האחרונים, פרצו הדונגהו במרד והצליחו להקים שתי מדינות שבטיות במאה הראשונה - שיינביי בצפון והווהאן בדרום.
שיינביי היו הדומיננטיים יותר, ועד סוף המאה השנייה נטמעו בהם שבטי הווהאן.
עם נפילתה של שושלת האן בסין במאה השלישית, השתלטו בני שיינביי ושבטים נוספים על צפון סין. בשנת 317 הייתה כל סין שמצפון ליאנגצה בשליטת שבטי נוודים.
בסוף המאה הרביעית, היו צפון סין ומדבר גובי בשליטת הטובה, תת-שבט של שיינביי, שהתקרא "שושלת ויי הצפונית" (386–533). צבאות הטובה הביסו את הז'ואו ז'אן - שבטים מונגולים מהרי האלטאי - ושיקמו את חומת סין. הז'ואו-ז'אן שנהדפו צפונה הקימו אימפריה (הכגאנות ז'ואו-ז'אן) משלהם צפונית לשטחי הטובה, ודחקו את השיואנגנו אל עבר הים הכספי והרי אורל.
עליית הטורק

שושלת ווי הצפונית החלה לקרוס בעקבות מרידות שבטיות של אנשי הטובה שהתנגדו לאימוץ המסורת והמנהגים הסיניים בידי מנהיגי השושלת. האימפריה הרורואנית קרסה בשנת 546 בעקבות מרד של שבטי הטורק בהרי האלטאי. הטורק השתלטו על מקורות הכוח של האימפריה וביססו את עצמם כעם השולט בצפון ומרכז אסיה, וכבשו שטחים נרחבים ברחבי היבשת. לא עבר זמן רב עד לניסיון הכיבוש הראשון של הטורק בסין - בדומה לקודמיהם השיואנגנו, ההסיינפיי, הטובה והרורואן. כיבושיהם של הטורק נחלו הצלחה למאה השישית, ואז הובסו בידי הכוחות הסינים שהחלו מתאחדים מחדש. אימפריית הטורק פוצלה למזרח ומערב, כשהחלק המזרחי היה נתון לשלטונם של הסינים. בשנת 601 ניסו הטורק המערביים, מונהגים בידי טארדו, לכבוש את בירת סין צ'נגאן (שיאן של ימינו).
שושלת טאנג, שושלת ליאו

שושלת טאנג הסינית (618-907) הביסה את הטורק המזרחיים מצפון למדבר גובי, וכבשה את שטחי הטורק המערביים. שלטון אימפריית הטורק הסתיים סופית בשנת 744. במאה השנים הבאות השתלטה השושלת על מזרח ומרכז אסיה. בני חסותם של שושלת טאנג, שבטי נוודים טורקיים שנקראו אויגורים, השתלטו על מונגוליה והקימו את האימפריה האויגורית, אשר השתרעה בין ימת באיקל לימת בלחש במאה השמינית.
באותה תקופה הגיע גל הכיבושים הערבי אל מרכז אסיה, והטאנג נאלצו לנטוש את עמק אוקסוס. עם זאת, בסיועם של האויגורים, הצליחה שושלת טאנג למנוע מהמוסלמים לכבוש את סין. שבט החיטאיים של מנצ'וריה ניצלו את המצב על מנת להתנער מהשלטון הסיני, והתחילו להניע את כוחותיהם אל צפון סין.
על אף תבוסותיה, הצליחה שושלת טאנג לשמור על גבולותיה, הודות לסיוע האויגורי. התלות באויגורים היוותה ככל הנראה מקור למבוכה עבור הסינים, שעודדו את הקירגיזים לתקוף את בני בריתם הצפוניים. מתקפת הקירגיזים גרמה לקריסת האימפריה האויגורית ב-846.
חופשיים משלטון האויגורים, החלו החיטאיים ואנשי ג'ורצ'ד להרחיב את כיבושיהם בתחילת המאה העשירית. בשנת 925 שלטו החיטאיים על מנצ'וריה, מזרח מונגוליה, ומרביתה של צפון סין. באמצע המאה הכריזו על עצמם החיטאיים כשליטי צפון סין ושלטונם נודע כשושלת ליאו (916–1125).
במהלך המאה ה-11 הרחיבה שושלת ליאו את שלטונה בצפון סין ונלחמה בממלכת מונגולית נוספת, ממלכת שישיה (Hsi Hsia) המערבית, (שבטי טאנגוט מטיבט) שבניגוד לחיטאיים הייתה מושפעת מהתרבות הסינית. בסופו של דבר נפלה שושלת ליאו בידי אנשי ג'ורצ'ד שהקימו את שושלת ג'ין. החיטאיים נסוגו מערבה ושם הקימו את ממלכת קארה חיטאי, שעתידה להיות יריבתו של ג'ינגיס חאן.
התקופה הפרה-אימפריאלית של מונגוליה הסתיימה בשנת 1206, אז טמוג'ין סיים לאחד את השבטים המונגולים והוכרז כ"ג'ינגיס ח'אן" בקורילטאי, ונוסדה האימפריה המונגולית.
מוזיקת פולק

.
מוזיקת פולק או מוזיקה עממית (באנגלית: Folk music) היא מוזיקה המבוססת על מסורות עממיות אזוריות מסוימות. אלמנטים, השפעות וכלים מסורתיים הם עמוד השדרה העיקרי, אך מאפיינים עכשוויים עשויים להיות נוכחים גם כן. תת-ז'אנרים של מוזיקת פולק מסורתית כוללים ז'אנרים המושרשים עמוק במסורות האזוריות, גם אם גלגוליהם המודרניים אינם מסורתיים ככאלה.